als_Latn dik_Latn sag_Latn
Asport – Ndeshje e çmendur në Tardini. Milani mundi (4-5) në trasfertë Parmën. Me mish e me shpirt kuq-e-zinjtë nxorën tre pikë në një ndeshje ku çfarë nuk ndodhi: gola plot, kartona plot, (dy madje të kuq), një penallti, një autogol gjithashtu si dhe portieri Diego Lopez që u detyrua t’i luajë 6 minutat e fundit i lënduar.
Një super ndeshje me një “Super-Menez” u pa në mbrëmjen e së dielës. Skuadra e Inzaghit gjeti rrugën e rrjetës me anë të Giacomo Bonaventurës (min 25’) (goli parë me fanellën e Milanit), i cili u shërbye mjaft mirë nga japonezi Honda. Por dy minuta më vonë Cassano (min 27’) gjeti barazimin për skuadrën e Donadonit, barazim që nuk do të zgjaste për shumë pasi Milani gjen edhe dy herë të tjera (brenda pjesës së parë) rrjetën. Honda (min 37’) dhe Menez (min 45’) rikthyhen në avantazh Milanin. Francezi ktheu në gol në njëmbëdhjetëmetërsh të fituar po vetë.
Pjesa e dytë nis me një gol nga Felipe (min 51’), që jep idenë e qartë të një loje të hapur. Tetë minuta më vonë Bonera u ndëshkua me kartonin e dytë të verdhë duke i lënë të tijtë me 10-të lojtar. Por edhe pse me 10-të lojtarë kuq-e-zinjtë bëjnë lojën. Lëndohet qendërmbrojtësi Alex, Inzaghi detyrohet të zhvilloi një zëvendësim “dysh” përnjëherësh (Rami-Zapata për Alex-Honda; min 62’). Skema ndryshon, Milani me 10-të lojtar, Parma me 11-të, por janë miqtë që gjejnë sërish rrjetën. Nigel de Jong rrëmben një top Cassanos dhe sulet i vetëm (për 50 m) dhe shënon golin e katërt (2-4).
Por asgjë nuk ka mbaruar. Pesë minuta më vonë Lucarrelli (min 73’) nxjerr një gol me kokë duke rivënë në lojë të tijtë. Ndeshja është një spektakël më vete, mbase ndeshja më e bukur e parë ndonjëherë në këto pesë vite Serie A. Lojë e hapur por dhe e ashpër. Barazohet numri i lojtarëve: Felipe (i Parmës) ndëshkohet me kartonin e dytë të verdhë, por jo i golave, përkundrazi, Menez (min 79’) shënon golin e dytë personal dhe të pestin për Milanin. Gol dhe çfarë goli. Francezi rrëmben një top mbrojtjes së Parmës, i kalon anës portierit dhe gjuan me thembër një gol fantastik.
Kur ndeshja dukej e mbyllur dhe lojtarët të sfilitur, De Sciglio vë në vështirësi me një pasë mbrapa, Diego Lopezin, ky i fundit lëndohet dhe nuk e kap dot topin. Autogol dhe rezultati është ky i fundit: 4-5.
Ndeshje e jashtëzakonshme. Milan gjen një super-yll Jeremy Menez, i cili në prezantim me Milanin shprehej se nuk ishte më ai i dikurshmi (ai i Romës) dhe me vepra ka të drejtë, është tejmase më i shkëlqyer. Skuadra e Inzaghit edhe pse pa Torresin, El Shaarawy-in dhe Montolivon tregon se ka cilësi për të qenë një skuadër pretendente për një vend në Ligën e Kampionëve.
Parma 4-5 AC Milan – All Goals – 14-9-2014 by thewolf6
You must be logged in to post a comment Login
als_Latn als_Latn als_Latn als_Latn als_Latn als_Latn lmo_Latn eng_Latn